《王新建邀集楼船赋谢二首 其二》
明代·胡应麟

古树疏花照绿苔，楼船开宴客频来。营门礼数宽长揖，记室诗篇愧上材。

大旆生风鸣朔野，飞旌摇月动燕台。宁知一代元侯重，彩笔华笺次第裁。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。